યોગ ગુરુ સ્વામી રામદેવે ધનતેરસના ખાસ ત્યોહાર પર ગારમેન્ટ્સ ઉદ્યોગમાં ઝંપલાવ્યું છે. સ્વામી રામદેવે સોમવારે પતંજલિ 'પરિધાન' નામના એક એક્સક્લુઝિવ શોરૂમનું ઉદ્ઘાટન કર્યું છે. ધનતેરસના દિવસે પતંજલિન 'પરિધાન'નો પ્રથમ શોરૂમ દિલ્હીના પીતમપુરા સ્થિત નેતાજી સુભાષ પ્લેસના અગ્રવાલ સાઇબર પ્લાઝામાં ખોલવામાં આવ્યો છે. પરિધાન સ્ટોરમાં 3000 થી વધુ પ્રોડક્ટ મળશે. પતંજલિનાં આ શોરૂમમાં ડેનિમથી લઇને એથનિક વેર સુધી બધું જ વેંચાશે.